John Toshack - Wicipedia

# John Toshack

### Oddi wrth Wicipedia, y gwyddoniadur rhydd.

Mae John Toshack (ganed Caerdydd, 22 Mawrth 1949) yn reolwr pêl-droed a chyn-chwaraewr. Ar hyn o bryd mae'n reolwr ar dîm cendlaethol Cymru.

## [golygu] Gyrfa fel chwaraewr

Ymunodd â Dinas Caerdydd yn 16 oed, a treuliodd 4 mlynedd gyda'r clwb. Ar 11 Tachwedd 1970 fe dalodd Bill Shankly £110,000 amdano wrth iddo symud i Lerpwl. Tra gyda Lerpwl fe sgoriodd 96 o goliau ac ennill hen Bencampwriaeth Cyngrhair Lloegr yn 1973, 1976 a 1977, Cwpan FA a Chwpan UEFA yn 1973 ac 1976. Fe chwaraeodd dros Gymru 40 o weithiau a sgoriodd 12 gôl. Cafodd broblemau gyda'g anafiadau ac fe ymunodd âg Abertawe yn 1978 fel chwaraewr-reolwr.

## [golygu] Gyrfa fel rheolwr

Cafodd ddechrau llwyddianus iawn i'w yrfa fel reolwr drwy arwain Abertawe o'r hen bedwerydd adran i'r adran cyntaf o fewn pedwar tymor. Yn 1984 fe'i benodwyd yn reolwr ar Sporting Lisbon ym Mhortiwgal, ond treuliodd dim ond un tymor yno cyn gadael am Sbaen. Profodd cryn lwyddiant yno tra'n rheoli Real Madrid ddwy waith, Real Sociedad deir gwaith, Deportivo La Coruna a Real Murcia. Treuliodd gyfnod yn Nhwrci'n rheoli Beşiktaş J.K., AS Saint-Étienne yn Ffrainc a Catania yn yr Eidal. Fe'i benodwyd yn reolwr ar dîm cenedlaethol Cymru am y tro cyntaf yn 1994 ond bu ond yn y swydd am 41 diwrnod, cyn ymddiswyddo yn dilyn colled o 3-1 yn erbyn Norwy. Er hyn cafodd ei benodi i'r swydd eto yn Nhachwedd 2004 wrth olynnu Mark Hughes.

Wedi dod o "http://cy.wikipedia.org../../../j/o/h/John_Toshack_f56c.html"

Categorïau: Genedigaethau 1949 | Pêl-droedwyr Cymreig

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English
- Euskara